[{"text_idx": "#000000", "text": "Os yw\u2019r llywodraeth o ddifrif am greu miliwn o siaradwyr Cymraeg rhaid buddsoddi arian \u2013 nid cwyno am y gost"}, {"text_idx": "#000002", "text": "Dyma ni ar gychwyn ffrae arall am y Gymraeg."}, {"text_idx": "#000004", "text": "Beth sydd wir angen yw ychwanegu\u2019n sylweddol at y gwaith o ehangu a hybu\u2019r Gymraeg ac nid oes rhaid i hynny ddigwydd ar draul hawliau\u2019r lleiafrif ohonom ni sydd yn siarad Cymraeg."}, {"text_idx": "#000005", "text": "Megis dechrau mae\u2019r gwaith o gadarnhau ein hawliau a chamgymeriad dybryd yw ei roi ar stop."}, {"text_idx": "#000006", "text": "Mae\u2019r Blaid Lafur yn mynd yn o\u0302l at yr un hen ddadl \u2013 y gost. Ond dydy datblygu a diogelu ein hawliau fel siaradwyr Cymraeg ddim yn waith drud yn y darlun mawr!"}, {"text_idx": "#000007", "text": "\u00a33 Miliwn yw cyllideb gyfan swyddfa Comisiynydd y Gymraeg \u2013 arian pitw iawn mewn gwirionedd. Mae Llafur eisiau gwario dros \u00a31.5 biliwn ar ddarn bychan o ffordd newydd yr M4 yn ne ddwyrain Cymru!"}, {"text_idx": "#000008", "text": "Mae galw\u2019r safonau yn gostus yn gamarweiniol. A ph\u2019run bynnag, fe ddylai darparu gwasanaethau Cymraeg sylfaenol \u2013 sef beth mae\u2019r safonau yn ei sicrhau \u2013 fod yn rhan gwbl naturiol o wariant craidd pob corff sy\u2019n gweithredu yng Nghymru."}, {"text_idx": "#000009", "text": "Os ydy\u2019r llywodraeth o ddifrif eisiau creu miliwn o siaradwyr mae angen buddsoddi nid cyfeirio arian pitw o un lle i\u2019r llall."}, {"text_idx": "#000010", "text": "Mae datblygu\u2019r Gymraeg yn blethiad o gryfhau economi\u0308au cymunedau Cymraeg eu hiaith, ehangu addysg Gymraeg, hyrwyddo\u2019r iaith a chryfhau hawliau siaradwyr. Ni ellir gwneud un ar draul y llall."}, {"text_idx": "#000011", "text": "Mae gennym Ddeddf Iaith ers 2011. Fe gymerodd hi chwe blynedd i sefydlu swyddfa Comisiynydd y Gymraeg a dim ond dechrau cael y sefydliadau i weithredu y mae\u2019r Safonau."}, {"text_idx": "#000012", "text": "Does gennym ni ddim hawliau yn y sector breifat ac mae hyn yn creu problemau i siaradwyr Cymraeg a\u2019u hawliau fel gweithwyr."}, {"text_idx": "#000013", "text": "Ar y llaw arall, mae rheoleiddio meddal\u2013 sef yr hybu efo\u2019r foronen mae\u2019r Gweinidog yn rhefru amdano \u2013 yn gostus. Mae rhaid gofyn pa mor gynaliadwy ydy taflu arian at fusnesau mawrion yn hytrach na gwneud hynny\u2019n hanfod yn o\u0302l cyfraith?"}, {"text_idx": "#000014", "text": "Gadewch i ni adeiladu ar y gwaith sydd wedi dechrau \u2013 nid camu yn o\u0302l mewn cyfnod sydd mor dyngedfennol i\u2019r iaith."}, {"text_idx": "#000015", "text": "Ydy, mae\u2019r safonau yn rhoi hawliau i ni fel siaradwyr Cymraeg. Ond maen nhw\u2019n gwneud mwy na hynny ac maen nhw yn bwysig i\u2019n psyche fel siaradwyr Cymraeg."}, {"text_idx": "#000017", "text": "Mae\u2019r hyder hwnnw yn bwysig wrth ddenu eraill i ddysgu\u2019r Gymraeg."}, {"text_idx": "#000018", "text": "Mae\u2019r safonau hefyd yn golygu fod yn rhaid i gyrff gydnabod fod sgiliau dwyieithog yn anhepgor ar gyfer rhai swyddi \u2013 ar gyfer y swyddogion sy\u2019n gyfrifol am ddarparu\u2019r gwasanaethau Cymraeg i gwsmeriaid sy\u2019n ei ddymuno."}, {"text_idx": "#000019", "text": "Mae hyn yn ei dro yn creu gweithlu Cymraeg, marchnad lafur Gymraeg, ac yn creu swyddi i\u2019r rhai sydd a\u2019r sgiliau dwyieithog maen nhw\u2019n ei ddysgu yn yr ysgol neu gartref."}, {"text_idx": "#000020", "text": "Mae\u2019r safonau yn rhan bwysig o ddatblygu\u2019r Gymraeg ac o gyrraedd miliwn o siaradwyr."}, {"text_idx": "#000021", "text": "Ond dyma ni eto fyth yn gorfod dadlau a chyfiawnhau ein bodolaeth!"}, {"text_idx": "#000022", "text": "For the price of a cup of coffee a month you can help us create an independent, not-for-profit, national news service for the people of Wales, by the people of Wales."}, {"text_idx": "#000023", "text": "Connect with Nation.Cymru on Facebook and Twitter\nDonate If you would like to donate to help keep Nation.Cymru running then you just need to click on the box below, it will open a pop up window that will allow you to pay using your credit / debit card or paypal.\nEnter your email address to receive instant notifications of new articles."}, {"text_idx": "#000025", "text": "If you would like to donate to help keep Nation.Cymru running then you just need to click on the box below, it will open a pop up window that will allow you to pay using your credit / debit card or paypal."}, {"text_idx": "#000026", "text": "Enter your email address to receive instant notifications of new articles."}]